stanford-oval/wikipedia huggingface dataset:
Varsikenkä

Varsikenkä on nauhallinen jalkine, jonka varsi ulottuu yli nilkan mutta ei polveen asti. Varsikenkä on siis korkeampi kuin kävelykenkä, mutta matalampi kuin saapas. Alkuperältään tukeva varsikenkä on sotilaiden jalkine, mutta sen siviilikäyttö on myös laajaa. Suomessa varsikengän on todettu olevan ”yleisjalkine, jota yleisesti käytetään, siviilikäytössä muun ohella vaellus-, metsästys-, erä-, työ- ja vapaa-ajanjalkineena”. Varsikenkää nimitetään myös maihinnousukengäksi tai maihariksi.
Historiaa

Sotilasjalkineen pitkä kehitys määrittelee varsikengän ominaisuuksia, kuten kulutusta kestävän pohjan. Paikallisesti esiintyvät jalkinemallit leviävät.
Historiaa > Rooman valtakunnan caligat

Rooman valtakunnassa käytetty yleinen sotilasjalkine oli nastoilla pohjasta vahvistettu sandaali, caliga. Jalkine kiinnitettiin nyörittämällä yhdellä jalan ympäri kierrettävällä ja pujoteltavalla pitkällä nahkasuikaleella. Ilmastoltaan kylmemmissä Rooman valtakunnan osissa, kuten Hadrianuksen muurilla, caligasta kehittyi tiiviimpiä muotoja, joiden sisällä voitiin myös käyttää villasta valmistettua vuoria tai sisäkenkää.
Historiaa > Hesseniläiset saappaat

Polveen ulottuvat saksalaisperäiset ns. hesseniläiset saappaat, joissa on matala korko ja ratsastettaessa käytännöllinen kapea kärki, tulivat tunnetuiksi Yhdysvaltain vapaussodan aikana brittijoukoissa taistelleiden hesseniläisjoukkojen käyttäminä. Hesseniläisten saappaiden muunnoksia oli käytössä vielä ensimmäisessä maailmansodassa.
Historiaa > Ensimmäisen maailmansodan ”juoksuhautakengät”

Ensimmäisessä maailmansodassa Ranskan ja Belgian armeijat käyttivät Yhdysvalloista tuotuja nahkakenkiä, joissa oli nahkaisen puolipohjan päällä nastoilla vahvistettu kokopohja. Korko oli raudoitettu. Kenkää kutsuttiin juoksuhautakengäksi (trench boot). Kenkä ei ollut vedenpitävä. Tästä seurasi jalkojen kostuminen, hiertyminen ja paleltuminen, ”juoksuhautajalka” (trench foot).
Historiaa > Normandian maihinnousu nimeää varsikengät

Normandian maihinnousuun Juno-rannalla osallistuneet kanadalaiset joukot (3rd Canadian Division) käyttivät High-Top Combat Boot -varsikenkiä. Myöhemminkin varsikenkä on liitetty tähän tapahtumaan, mistä kertoo suomeksikin käytetty maihinnousukenkä-nimitys. lähde?
Historiaa > Varsikengät Suomen puolustusvoimissa

Suomen puolustusvoimat otti varsikengät ensimmäisen kerran käyttöön vuonna 1934 nimikkeellä kengät m/34, korkeavartiset. Varsikengän malleja ovat muun muassa M/91 ja M/05 sekä laskuvarjojääkäreille tarkoitettu LJK-hyppykenkä. Vuonna 2021 jokaisen varusmiehen varusteisiin kuuluvat varsikengät pakkassaappaiden ohella.
Parhaiten varustelluissa joukko-osastoissa, kuten Kaartin jääkärirykmentissä sotilaan varusteisiin voi kuulua neljä paria varsikenkiä eri käyttötarkoituksiin: palveluvarsikengät, lomavarsikengät, kaupunkijääkärivarsikengät sekä edustusvarsikengät. Niiden ominaisuudet vaihtelevat käyttötarkoituksen mukaan.
Aiheesta muualla

Kuvia tai muita tiedostoja aiheesta Varsikenkä Wikimedia Commonsissa
Caliga sivulta nähtynä (rekonstruktio)
Ranskan armeijan varsikenkä BM65 (Brodequin de Marche modèle 1965)
Kanadalaisia joukkoja rantautuu Juno-rannalle
Mako

Mako voi viitata johonkin seuraavista:
Mako Iwamatsu, japanilais-yhdysvaltalainen näyttelijä
Makó, kaupunki Unkarissa
Gene Mako, yhdysvaltalainen  tennispelaaja
Mako, maaginen aine Final Fantasy VII videopelissä
Mako, Pythonilla kirjoitettu mallikirjasto
Mako, suomalainen palokalustoa valmistava yhtiö
Mako, yhdysvaltalainen hypersooninen ilmasta-maahan ohjus
Magong, Makung eli Mako, kaupunki Taiwanin Peskadoreilla
Mako (kirjoitetaan myös M.A.K.O.), suomalainen rap-artisti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mako”, voi hakea sivunnimihaulla, laajalla sivunnimihaulla tai tekstihaulla.
Fortaleza Esporte Clube

Fortaleza Esporte Clube, tunnetaan myös nimellä Fortaleza, on brasilialainen jalkapalloseura Fortalezasta, Cearáta. Seura perustettiin 18. lokakuuta 1918.lähde?
Äänekosken vesikriisi

Äänekosken vesikriisi oli loka–joulukuussa 2016 Keski-Suomessa, Äänekosken ja Uuraisten alueella vaikuttanut vesijohtoverkoston saastumisonnettomuus. Ongelma kosketti 100–200 asukasta Äänekosken Honkolan, Hietaman, Parantalan ja Koiviston kylissä. Ongelma-alueeseen kuului myös osia Uuraisten Hirvaskankaasta. Osalla alueista veden keittokehotus oli voimassa useita viikkoja.
Vesikriisin syynä oli yhdistelmä huonoa vesijohtoverkkosuunnittelua sekä huonoa tuuria. Kustannussyistä puhtaan veden linja ja viemärilinja kohtasivat fyysisesti samassa tilassa. Onnettomuus pääsi tapahtumaan, kun vesijohtoverkon paine laski Honkolassa Saarijärventien ja Nelostien risteyksessä tapahtuneen putkirikon vuoksi. Metsä Fibren biotuotetehtaan vuoksi tehtyjä risteyksen mittavia rakennustöitä suorittaessa kaivinkone puhkaisi runkovesilinjan, joka oli dokumentoitua lähempänä maanpintaa.
Ylen mukaan onnettomuus tapahtui keskiviikkona 12. lokakuuta 2016 kello 12.40. Tuolloin Honkolan risteyksessä kaapelia kaivamassa ollut kaivinkone kaivoi vesiputken poikki. Putki oli väärässä syvyydessä huomattavasti dokumentoidusta poiketen, vain 60 senttimetriä maan pinnan alla.
Kun vesijohtoverkon paine laski ja vesijohtoverkko oli alipaineinen noin 15 minuutin ajan, tekninen vesi ja käyttövesi pääsivät sekoittumaan määräysten vastaisesti samaan fyysiseen tilaan rakennettujen verkon ilmausventtiilien pettäessä. Tuloksena vesijohtoverkkoon pääsi ihmiselle haitallisia alkueläimiä ja bakteereja, jotka aiheuttivat vatsatautiepidemian erityisesti Hietaman alueella. Sairastuneita oli yhteensä yli 50 henkeä, joista 29 lapsia.
Epidemian aiheutti amebojen sukuun kuuluva alkueläin Dientamoeba fragilis, joka on Suomessa harvinainen. Äänekosken vesikriisin yhteydessä nähtiin Suomen kaikkien aikojen ensimmäinen amebaepidemia. Sitkeän ameban vuoksi asukkaita piinannut vesikriisi kesti pitkään: klooraus lopettiin vasta joulukuussa.
Ylen mukaan putkirikko korjattiin välittömästi saman päivän aikana, ja terveystarkastaja tarkasti työn. Sairastuneista alkoi tulla tietoa Parantala-Honkolan vesiosuuskunnalle lauantai-iltana kello 21.30. Näytteenotto aloitettiin välittömästi ja sunnuntaina 18. lokakuuta aloitettiin vesijohtoverkoston saastumisesta tiedotus alueen asukkaille. Joukkoviestintävälineiden lisäksi jouduttiin kriisin vakavuuden vuoksi käyttämään vapaaehtoista jalkapatikkaa.
Ongelman syy saatiin selvitettyä tutkimuksien jälkeen viikko vesikriisin alun jälkeen. Kun ongelmaksi paljastunut kaivo ja vesien sekoittuminen löydettiin, lisäriskit paikannettiin. Jälkiselvitysten myötä löydettiin kahdeksan potentiaalista kaivoa, joissa vastaava onnettomuus voisi toistua. Kaivot on sittemmin korjattu määräysten mukaisiksi. Vastaavia rakenteita on alettu purkaa myös muualla Suomessa.
Äänekosken vesikriisi on jälkeenpäin nostanut paljon kritiikkiä viestinnästä. Viestinnän epäonnistumista tutkinut raportti julkaistiin vuonna 2017. Sen mukaan vesikriisin ensiviestintä oli huonosta tilannekuvasta johtuen epäselvää.
Lilangeni

Swazimaan lilangeni (SZL) on Swazimaan rahayksikkö, joka otettiin käyttöön vuonna 1974. Se jakaantuu 100 senttiin. Lilangenin lisäksi Swasimaassa on käytössä Etelä-Afrikan randi.
Sanan lilangeni monikko swaziksi on emalangeni; näin ollen valuutasta käytetään lyhenteenä joko L- tai E-kirjainta. Esimerkiksi yksi lilangeni lyhennetään L1, kun taas viisi lilangenia lyhennetään E5.
Swazimaalaisia kolikoita
| n k Afrikan rahayksiköt |
| --- | --- |
Etelä:  Angolan kwanza  Botswanan pula  Etelä-Afrikan randi  Lesothon loti  Malawin kwacha  Namibian dollari  Saint Helenan punta  Swazimaan lilangeni 
Itä:  Burundin frangi  Djiboutin frangi  Eritrean nakfa  Euro (Mayotte, Réunion)  Etiopian birr  Kenian šillinki  Komorien frangi  Madagaskarin ariary  Mauritiuksen rupia  Mosambikin metical  Ruandan frangi  Sambian kwacha  Somalian šillinki  Tansanian šillinki  Yhdysvaltain dollari (Zimbabwe)  Zimbabwen kulta (Zimbabwe) 
Keski:  Keski-Afrikan CFA-frangi (Kamerun, Keski-Afrikan tasavalta, Tšad, Kongon tasavalta)  Kongon frangi  Ugandan šillinki 
Länsi:  Eco  Gambian dalasi  Ghanan cedi  Guinean frangi  Kap Verden escudo  Keski-Afrikan CFA-frangi (Päiväntasaajan Guinea ja Gabon)  Liberian dollari  Länsi-Afrikan CFA-frangi (Benin, Burkina Faso, Norsunluurannikko, Guinea-Bissau, Mali, Niger, Senegal ja Togo)  Nigerian naira  Mauritanian ouguiya  São Tomén ja Príncipen dobra  Sierra Leonen leone 
Pohjoinen:  Algerian dinaari  Egyptin punta  Euro (Kanariansaaret, Madeira, Plazas de soberanía)  Etelä-Sudanin punta  Libyan dinaari  Marokon dirhami  Seychellien rupia  Sudanin punta  Tunisian dinaari 
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Swazi lilangeni
Ilsbo

| Ilsbo |
| --- | --- |
 Ilsbon kirkko
 Ilsbo
 Koordinaatit: 61°51′24″N, 17°03′02″E 
Valtio:   Ruotsi
Lääni:  Gävleborgin lääni
Maakunta:  Hälsingland
Kunta:  Nordanstig
Väkiluku (31.12.2023):  419
Infobox OKVirheellinen NIMI-arvo: 
Ilsbo on taajama Nordanstigin kunnassa Gävleborgin läänissä Hälsinglandin historiallisessa maakunnassa Ruotsissa. Taajamassa oli 419 asukasta vuoden 2023 lopussa.
Tunnettuja henkilöitä

Patrik Flodin (s. 1984), ralliautoilija
Aiheesta muualla

Kuvia tai muita tiedostoja aiheesta Ilsbo Wikimedia Commonsissa
Láchar

| Láchar |
| --- | --- |
 Láchar
 lippu:  vaakuna
 Láchar
 Koordinaatit: 37°12′0″N, 3°50′0″W 
Valtio:  Espanja
Itsehallintoalue:  Andalusia
Maakunta:  Granada
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  13,12 km²
Väkiluku (2015):  3 263
 – Väestötiheys:  250 as./km²
 
 http://www.lachar.es/ 
Infobox OKVirheellinen NIMI-arvo: 
Láchar on kunta Granadan maakunnassa Espanjassa. Vuoden 2015 väestölaskennan mukaan Lácharissa asui 3263 asukasta. Láchar sijaitsee noin 20 kilometriä Granadan kaupungista länteen.
Kuvia

Castillo–Palacio de Láchar (1800-luku)
Kunnantalo
Paseo rural
Aiheesta muualla

Kuvia tai muita tiedostoja aiheesta Láchar Wikimedia Commonsissa
Granadan kunnat
Agrón
Alamedilla
Albolote
Albondón
Albuñol
Albuñuelas
Albuñán
Aldeire
Alfacar
Algarinejo
Alhama de Granada
Alhendín
Alicún de Ortega
Almegíjar
Almuñécar
Alpujarra de la Sierra
Alquife
Arenas del Rey
Armilla
Atarfe
Baza
Beas de Granada
Beas de Guadix
Benalúa
Benalúa de las Villas
Benamaurel
Bubión
Busquístar
Bérchules
Cacín
Cádiar
Cájar
La Calahorra
Calicasas
Campotéjar
Cáñar
Caniles
Capileira
Carataunas
Cástaras
Castilléjar
Castril
Cenes de la Vega
Chauchina
Chimeneas
Churriana de la Vega
Cijuela
Cogollos de Guadix
Cogollos Vega
Colomera
Cortes de Baza
Cortes y Graena
Cuevas del Campo
Cúllar
Cúllar Vega
Darro
Dehesas de Guadix
Dehesas Viejas
Deifontes
Diezma
Dílar
Dólar
Domingo Pérez de Granada
Dúdar
Dúrcal
Escúzar
Ferreira
Fonelas
Freila
Fuente Vaqueros
Las Gabias
Galera
Gobernador
Gójar
Gor
Gorafe
Granada
Guadahortuna
Guadix
Los Guájares
Gualchos
Güéjar Sierra
Güevéjar
Huélago
Huéneja
Huéscar
Huétor Santillán
Huétor-Tájar
Huétor Vega
Íllora
Ítrabo
Iznalloz
Játar
Jayena
Jérez del Marquesado
Jete
Jun
Juviles
Láchar
Lanjarón
Lanteira
Lecrín
Lentegí
Lobras
Loja
Lugros
Lújar
La Malahá
Maracena
Marchal
Moclín
Molvízar
Monachil
Montefrío
Montejícar
Montillana
Moraleda de Zafayona
Morelábor
Motril
Murtas
Nevada
Nigüelas
Nívar
Ogíjares
Orce
Órgiva
Otívar
El Padul
Pampaneira
Pedro Martínez
Peligros
La Peza
Píñar
El Pinar
Pinos Genil
Pinos Puente
Polopos
Polícar
Pórtugos
Puebla de Don Fadrique
Pulianas
Purullena
Quéntar
Rubite
Salar
Salobreña
Santa Cruz del Comercio
Santa Fe
Soportújar
Sorvilán
La Tahá
Torre-Cardela
Torvizcón
Trevélez
Turón
Ugíjar
Valderrubio
El Valle
Valle del Zalabí
Válor
Vegas del Genil
Vélez de Benaudalla
Ventas de Huelma
Villa de Otura
Villamena
Villanueva de las Torres
Villanueva Mesía
Víznar
Zafarraya
Zagra
La Zubia
Zújar
Buddhalainen etiikka

Buddhalaisuudessa pyritään vapautumaan kärsimyksestä ja etiikka on tässä yksi keino. Myös elämän kunnioitus, myötätunto ja rakkaus ovat tärkeitä arvoja buddhalaisuudessa.
Buddha opetti keskitien merkitystä. Hän eli itse elämänsä alkuosan ylellisyydessä  palatsissa, minkä jälkeen vetäytyi askeesiin. Valaistuttuaan hän oivalsi, että täytyy välttää ääripäitä eli niin nautintoja elämänsisältönä kuin myös nihilismiä ja kielteisyyttä.
Buddhalaisuudessa ei ole synnin käsitettä eikä siten ole hyvää tai pahaa toimintaa. Toiminta on sen sijaan taitavaa tai taitamatonta. Taitava toiminta vie pois kärsimyksestä kohti vapautumista, kun taas taitamaton toiminta lisää kärsimystä.
Taitamaton toimija saattaa olla ilkeä ja pahantahtoinen, mutta yleensä on kyse siitä, että tekijä ei täysin hahmota tekojensa seurauksia sumentuneen mielentilansa vuoksi. Tekoja tärkeämpää buddhalaisuudessa on mielentila, jossa toimitaan. Teot itsessään ovat neutraaleja. Taitava toiminta on lähtöisin anteliaisuudesta, rakkaudesta, selkeydestä ja tietoisesta toiminnasta. Taitamaton toiminta saa alkunsa välinpitämättömyydestä, vihasta, pelosta, harhasta, ahneudesta ja mielen turtumisesta.
Viisi ohjetta

Maallikkobuddhalaiset sitoutuvat noudattamaan viittä ohjetta (panca-sila). Munkkeja ja nunnia varten on yli 200 säännön kokoelmat.
Ohjeet esitetään kielteisessä muodossa, mutta jokainen ohje sisältää myös jonkin positiivisen ominaisuuden tai periaatteen, jota tulee kehittää. Se on yhtä tärkeää kuin kielteisestä ominaisuudesta luopuminen.
Nämä ovat nimenomaan periaatteita, eivätkä käskyjä, kuten kymmenen käskyä. Ne on tarkoitettu suuntaviivoiksi taitavaan käytökseen ja harjoittajilla on lupa käyttää omaa harkintakykyään – ohjeen henki on yleensä kirjainta tärkeämpi.
Tulee pidättyä tuottamasta vahinkoa eläville olennoille
Tulee pidättyä ottamasta mitään mitä ei ole vapaaehtoisesti annettu
Tulee pidättyä sukupuolisesta väärinkäyttäytymisestä
Tulee pidättyä valheellisesta puheesta
Tulee pidättyä sumentamasta mieltä millään tavoin
Viisi ohjetta > Ensimmäinen ohje

Ensimmäinen ohje käsittää kaikki olennot, ihmisistä eläimiin ja jopa oman itsen. Buddha kehotti rakastamaan kaikkia elollisia kuin äitiä, koska mikä tahansa elollinen olento on voinut olla jossakin jälleensyntymän kierron vaiheessa äitisi.
Monet buddhalaiset ovat vegetaristeja tai vegaaneja, vaikka Buddhan opetuksen mukaan lihan syöminen ei kuitenkaan tuota huonoa karmaa, ellei kyseistä eläintä ole teurastettu juuri syöjää varten.
Ohjeella on myös merkitystä elinkeinoa valitessa: se ei saa tuottaa minkäänlaista vahinkoa elävillä olennoille, joten esimerkiksi sotilaan tai teurastajan ammatti ei sovi. Ensimmäistä ohjetta vastaavia myönteisiä periaatteita ovat ystävällisyyden kehittäminen ja toiminta elävien olentojen hyväksi. Rakkautta maailmaa kohtaan kehitetään Metta bhavana -meditaatiolla.
Viisi ohjetta > Toinen ohje

Toinen ohje pähkinänkuoressa: älä varasta. Tämä ei tarkoita pelkästään tavaraa tai rahaa, vaan esimerkiksi toisten herkkäuskoisuutta tai vieraanvaraisuutta ei tulisi käyttää hyväksi. Vastaavasti anteliaisuutta tulisi edistää. Tämäkään ei viittaa pelkästään tavaraan tai rahaan, vaan myös esimerkiksi aikaan, tukeen jne.
Viisi ohjetta > Kolmas ohje

Kolmannen ohjeen tulkitaan kieltävän raiskaaminen tai aviorikos. Seksuaalisuus ei sinänsä ole paha asia, mutta sillä ei saa tuottaa vahinkoa. Ohje ei kiellä homoseksuaalisuutta. Ohjeeseen sisältyy myös keskitie eli itsehillinnän ajatus eikä se tarkoita pelkästään seksuaalisuutta. Mitään ei tulisi ahnehtia. Vastaavia myönteisiä periaatteita ovatkin tyytyväisyys eli kiitollisuus. Sen sijaan, että ahnehtisi ja keräisi aistinautintoja (ruoka, tv, musiikki, seksi jne.), pyrkiikin olemaan tyytyväinen ja kunnioittamaan sitä mitä sinulla jo on. Buddhalaisuus ei kuitenkaan kiellä nauttimasta edellä mainituista asioista.
Viisi ohjetta > Neljäs ohje

Neljännen ohjeen valheellisella puheella tarkoitetaan lähinnä valehtelua mutta myös kaikkea puhetta, joka tuottaa vahinkoa. Totuuden lausuminenkaan ei aina ole taitavaa jos asia ilmaistaan niin, että se aiheuttaa kärsimystä ja mielipahaa, esimerkiksi käyttämällä ironisia tai kärjistäviä ilmaisukeinoja. Neljättä periaatetta vastaavia myönteisiä periaatteita ovat rehellisyys, vilpittömyys ja ihmisten keskinäistä ymmärrystä edistävä puhe.
Viisi ohjetta > Viides ohje

Viides ohje viittaa lähinnä päihteiden käyttöön. Buddhalaisuudessa ajatellaan, että kirkas mieli tuottaa enemmän sopua ja harmoniaa kuin sumeat olotilat. Tämän vuoksi buddhalaiset eivät yleensä käytä alkoholia. Mielen turruttamista muillakin keinoin tulee välttää.
Kahdeksan ohjetta

Maallikot, jotka haluavat syventää harjoitustaan, seuraavat varsinkin Theravada-perinteessä usein laajennettua kahdeksan ohjeen kokoelmaa ns. Uposatha-päivinä noin kerran viikossa. Näiden ohjeiden tarkoituksena on jouduttaa harjoittelijan matkaa valaistumiseen ja pitää hänen mielensä selkeänä. Kahdeksaan ohjeeseen sisältyvät aiemmat viisi ohjetta. Lisäksi kolmas ohje vahvistuu täydeksi selibaatiksi. Lisättyjä ohjeita
ovat:
Tämä ohje tarkoittaa munkin ruokailurytmin seuraamista, eli ruokailujen tulisi tapahtua auringonnousun ja keskipäivän välisenä aikana. Illalla syömistä tulisi välttää.
Näiden kahdeksan ohjeen lisäksi munkeiksi haluavat noviisit noudattavat kymmentä ohjetta, joissa edellä mainituista ohjeista toinen on pilkottu kahdeksi eri säännöksi ja ohje 'välttää rahaa ja arvoesineitä' on lisätty.
Newbury (Berkshire)

| Newbury Newbury |
| --- | --- |
 Northbrook Street.
 fiNewbury 
 51°24′04″N, 1°19′26″W 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  Berkshire
Yhtenäishallintopiiri:  West Berkshire
Maantiede
Kokonaispinta-ala:  13 km²
Väestö
Väkiluku (2021):  42 000
Väestötiheys:  3 343 as./km²
 www.newbury.gov.uk 
Newbury on 42 000 asukkaan kaupunki ja 34 000 asukkaan kunta (civil parish) Berkshiren kreivikunnassa Kaakkois-Englannissa. Se sijaitsee Kennetjoen varrella, 25 kilometriä Readingista länteen, 39 kilometriä Oxfordista etelään ja 37 kilometriä Swindonista itäkaakkoon. Newbury toimii West Berkshiren yhtenäishallintopiirin hallinnollisena keskuksena ja muodostaa viereisen Thatchamin kaupungin kanssa yhtenäisen taajama-alueen, jossa asuu noin 72 000 ihmistä.
Newburyssa on vilkas liike-elämä, ja siellä toimii muun muassa teknologia- ja rahoitusalan sekä vähittäiskaupan yrityksiä. Kaupungin suurin työllistäjä on 6 000:n henkilöstöllään teleoperaattori Vodafone, joka pitää siellä Britannian pääkonttoriaan.
Newburyn lähistöllä sijaitsee kaksi tunnettua linnaa: keskiaikainen Donningtonin linna ja televisiosarja Downton Abbeyn kuvauspaikkana toiminut Highclere Castle. Kaupunki tunnetaan myös vuonna 1905 avatusta laukkaradasta, jossa järjestetään laukkakilpailujen lisäksi muun muassa konsertteja.
Newburysta on hyvät rautatie- ja tieyhteydet Lontooseen ja muualle Etelä-Englantiin. Kaupungissa on kaksi rautatieasemaa, Newbury ja Newbury Racecourse, joilta pääsee Readingin rautatieasemalle 15–30 minuutissa ja Lontoon Paddingtonin asemalle 45 minuutissa. Kaupungin ohi kulkee moottoritie M4 Lontooseen ja maantie A34 Oxfordiin.
Partioliikkeen Maailmanjärjestö

| Partioliikkeen Maailmanjärjestö |
| --- | --- |
  World Organization of the Scout Movement (englanniksi)  Organisation mondiale du mouvement scout (ranskaksi)  

Perustettu:  1922
Perustaja:  Robert Baden-Powell
Päämaja:  Maailmantoimisto: Geneve, Sveitsi Pääsihteerin toimisto: Kuala Lumpur, Malesia
Jäsenet:  yli 40 miljoonaa jäsentä 164 jäsenjärjestössä
Viralliset kielet:  englanti ja ranska
Pääsihteeri:  Ahmad Alhendawi
Aiheesta muualla
www.scout.org
Infobox OKNimi-testi OK: 
Partioliikkeen Maailmanjärjestö eli World Organization of the Scout Movement (lyhenne WOSM) on partioliikkeen suurin kansainvälinen maailmanjärjestö, joka on perustettu vuonna 1922. Siihen kuuluu 164 kansallisesta jäsenjärjestöä, joilla on yhteensä yli 40 miljoonaa jäsentä. Partioliikkeen Maailmanjärjestön lisäksi on olemassa toinen maailmanjärjestö, Partiotyttöjen Maailmanliitto (WAGGGS, World Association of Girl Guides and Girl Scouts).
Partioliikkeen Maailmanjärjestö järjestää neljän vuoden välein kansainvälisen maailmanjamboreen. Se myös järjestää vuosittain Jamboree on the Air (JOTA) ja Jamboree on the Internet (JOTI) -tapahtumat, joissa partiolaiset ovat yhteydessä toisiinsa radioamatööriaaltojen ja Internetin välityksellä.
Hallinto > Maailmankonferenssi

Maailmankonferenssi (WSC, World Scout Conference) on Partioliikkeen Maailmanjärjestön ylin päättävä elin, joka kokoontuu kolmen vuoden välein. Konferenssissa jokaista jäsenjärjestöllä on kuusi ääntä. Sen tehtävänä on päättää järjestön tulevaisuuden linjauksista, valita äänioikeudelliset jäsenet maailmankomiteaan ja hyväksyä uudet jäsenjärjestöt tai erottaa niitä.
Vuonna 1969 järjestön 22. maailmankonferenssi järjestettiin Otaniemen Dipolissa, Espoossa parin kuukauden välillä samassa paikassa järjestetystä Partiotyttöjen Maailmanliiton 20. Maailmankonferenssista.
Hallinto > Maailmankomitea

Maailmankomitea (World Scout Committee) on Partioliikkeen Maailmanjärjestön toimeenpaneva elin, joka normaalisti kokoontuu kaksi kertaa vuodessa. Komiteaan kuuluu 12 Maailmankonferenssissa suljetulla lippuäänestyksellä valittua jäsentä. Lisäksi komiteaan kuuluu yhdeksän äänioikeudetonta jäsentä: järjestön pääsihteeri, taloudenhoitaja, jokaisen alueen puheenjohtaja tai varapuheenjohtaja ja Kansainvälisen Partiorahaston hallituksen jäsen.
Suomen Partiolaisia maailmankomiteassa kaudella 2011–2017 edusti Karin Ahlbäck. Vuonna 2011 hänet valittiin ensimmäiselle kaudelleen kaikkien aikojen nuorimmaksi Maailmankomitean jäseneksi yli 15 vuoden marginaalilla 39. maailmankonferenssissa, Brasiliassa. Tätä ennen Ahlbäck ehti jo toimia kolme vuotta maailmankomitean nuorisoedustajana. Vuonna 2014 hän uusi kolmivuotisen kautensa 40. maailmankonferenssissa, Sloveniassa vaalien suurimmalla äänimäärällä.
Hallinto > Maailmankomitea > Äänioikeudelliset jäsenet kaudella 2017–2020

| Nimi | Asema | Maa |
| --- | --- | --- |
| Craig Turpie | puheenjohtaja |  Yhdistynyt kuningaskunta |
| Edward Andrew ”Andy” Chapman | varapuheenjohtaja |  Yhdysvallat |
| Jemima Nartemle Nartey | varapuheenjohtaja |  Ghana |
| Peter Blatch | jäsen |  Australia |
| Mehdi Ben Khelil | jäsen |  Tunisia |
| Jo Deman | jäsen |  Belgia |
| Ilyas Ismsyilli | jäsen |  Azerbaidžan |
| Leonardo Morales Morales | jäsen |  Costa Rica |
| Pia Melin Mortensen | jäsen |  Tanska |
| Juan Reig | jäsen |  Espanja |
| Sarah Rita Kattan | jäsen |  Libanon |
| Janaprith Salinda Fernando | jäsen |  Sri Lanka |
Hallinto > Maailmantoimisto

Maailmantoimisto (WSB, World Scout Bureau) on Partioliikkeen Maailmanjärjestön sihteeristö, jota johtaa maailmankomitean valitsema pääsihteeri. Sen päätoimisto sijaitsee Genevessä, Sveitsissä, ja sillä on kuusi aluetoimistoa järjestön kuudella eri alueella. Pääsihteerin toimisto sijaitsee Kuala Lumpurissa, Malesiassa.
|  | Alue | Aluetoimiston sijainti |
| --- | --- | --- |
|  | Aasian ja Tyynenmeren alue | Makati, Filippiinit |
|  | Afrikan alue | Nairobi, Kenia |
|  | Amerikan alue | Panamá, Panama |
|  | Arabian alue | Kairo, Egypti |
|  | Euraasian alue | Kiova, Ukraina |
|  | Euroopan alue | Geneve, Sveitsi ja Bryssel, Belgia |
Partiokodit

Partioliikkeen Maailmanjärjestöllä on kaksi partiokotia (World Scout Centre):
Kandersteg International Scout Centre, Sveitsi
Cairo International Scout Centre, Egypti